**Марғұлан:**

**ӨЛЕҢ ДЕГЕН ТУМАЙДЫ ЖАЙШЫЛЫҚТА**

Өлең деген тумайды жайшылықта,   
Өлең деген тулайды қайшылықта.  
Ақын болсаң жарқыным, алысқа аттан   
Күнделікті тірлікке бой суытпа.

Айшылық жол... Шөлдейсің, зарығасың,  
Армандайсың, аңсайсың, сағынасың.   
Жол азабын көресің, көресің де   
Ашынасың, біресе бағынасың.

**Әлихан:Тауда өстім**

Тайсалмай басып тастарын,  
Алқынбай асып асқарын.  
Құзына шығып, қомданып,  
Ылдиын тәмен тастадым.  
Төбемді көкке жеткіздім,  
Төсіне шықтым көп құздың.  
Қорқытып бура бұлттарды,  
Қойныма әтір сепкіздім.  
Талай да талай шынды астым,  
Тастағы гүлмен мұндастым.  
Қарағайлармен құрдаспын,  
Қайыңдармен сырласпын.  
Тайсалмай өзім тауда өстім,  
Таласар, қане, бар ма ешкім

# Абзал: Сағатым қайда, сағатым

Қалған ба тағы таң атып?!  
Жайған ба жасыл қанатын?!  
...Таусылмас менің тағатым  
Соқ, соқ, соқ, менің сағатым!  
Келген бе тағы күн шығып?!  
Күн шығып,  
Жерге құлшынып,  
Енген бе тағы тіршілік?!  
Армысың, асау тіршілік!  
Тұрмысқа қажет табатын,  
Беретін және алатын,  
Мезгіл де болып қалған ба,  
Алатын жерге баратын?!  
Таусылмас менің тағатым  
Соға бер,  
Соқ, соқ, сағатым!

**Самғат: Ей,өмір**

Дүниенің ағын да, қарасын да,  
Мыңқ етпейсің, қабылдап аласың да.  
Қарасымен шамаң жоқ таласуға,  
Ей, өмірім, зымырап барасың ба?  
Жер мен көктің желпініп арасында,  
Желігесің, түсесің қара суға.  
Құйын қуған қаңбақтай аласұра,  
Ей, өмірім, зымырап барасың ба?  
Мен отырмын теңіздің жағасында,  
Бересім де жоқ оған, аласым да.  
Мені тастап, толқындар, ағасың ба?  
Толқынданып, өмірім, барасың ба?  
Шаң шығарып ізінен құйындаған,  
Барасың ба, өмірім, қиындаған?  
Сыйын маған,  
Ей, өмір, сыйын маған,  
Сыйыңды алам мен сенің бұйырмаған

**Самғат: Айтатын саған сырым бұл**

Айтатын саған сырым бұл,  
Ертеңім менің бұлыңғыр.  
Әлсіреп, дымым құрып жүр.  
Адасып менен кеткен бе?  
Айналайын құлын-жыр.  
Айтатын саған сырым бұл,  
Бастаудың мұздай суымен  
Мерт бола кетсем жуындыр.  
Өртенген жанды суындыр.  
Ерте келіп,ерте өліп,  
Шарамды таусып,төңкеріп,  
Кетем бе деп қорқамын,  
Өз отыма өртеніп.  
Бұлақтың мұздай суымен  
Жуындыр мені, жуындыр.  
Қауышып жаным жырыммен,  
Алайын сосын тыным бір...

**Нұржол: Үш бақытым**

Ең бірінші бақытым – Халқым менің,  
Соған берем ойымның алтын кенін.  
Ол бар болса, мен бармын, қор болмаймын,  
Қымбатырақ алтыннан нарқым менің.  
  
Ал екінші бақытым – Тілім менің,  
Тас жүректі тіліммен тілімдедім.  
Кей – кейде дүниеден түңілсем де,  
Қасиетті тілімнен түңілмедім.  
  
Бақытым бар үшінші – Отан деген,  
Құдай деген кім десе, Отан дер ем!  
... Оты сөнген жалғанда жан барсың ба?  
Ойланбай – ақ кел дағы от ал менен.  
  
Түтін түтет,  
Өс, өрбі, көгере бер,  
Немерелер көбейсін, шөберелер.  
Жадыңда ұста :  
Жақсылық күтпегейсің!  
От емес, оқ сұрасаң менен егер!  
  
Үш бірдей бақытым бар алақанда,  
(Мені мұндай бақытты жаратар ма?!)  
Үш күн нұрын төгеді аспанымнан,  
Атырау, Алтай, Арқа, Алатауға!!!

**Нұржол: Қазақ жері**

Пай! Пай! Пай! Киелі неткен жер!  
Батырлар дүрілдеп өткен жер,  
Тұлпарлар дүбірлеп төккен тер,  
Ғашықтар бір-бірін өпкен жер,  
Сарылып сал-сері кеткен жер.  
Бас иіп, иіскеп топырағын,  
Тағзым жасамай өтпеңдер!  
  
Мына өлке, мына аймақ, бұл маңда  
Құлшылық етемін тұрғанға,  
Құлшылық етемін құмдарға,  
Тағзым жасаймын қырларға!  
Шүкірлік етемін қашан да  
Осы бір Отанда тұрғанға!  
  
Жазы бар жалынмен жандырған,  
Қысы бар аязға қардырған.  
Көктемі — балауса, балдырған,  
Ал күзі — алып бір ақ қырман,  
Ақ дәннен ақ нөсер жаудырған,  
Күрең нан жаңа алған тандырдан.  
Көлденең көлбеген көкжиек  
Қыранның қанатын талдырған.

**Нұржол: Отан**

Мен оның түнін сүйем, күнін сүйем,  
Ағынды өзен, асқар тау, гүлін сүйем,  
Мен оның қасиетті тілін сүйем,  
Мен оның құдіретті үнін сүйем.  
Бар жәндігін сүйемін қыбырлаған,  
Бәрі маған: «Отан!» деп сыбырлаған  
Жаным менің,  
Кеудемді жарып шық та,  
Бозторғайы бол оның шырылдаған!  
Отан!  
Отан!  
Бәрінен биік екен.  
Мен оны мәңгілікке сүйіп өтем.  
Отанды сүймеуің де күйік екен,  
Отанды сүйгенің де күйік екен...

**Нұрасыл: Табиғат**

**Табиғат**, Жанымды алсаң, Алшы менің.  
Бір түйір жерге түскен тамшың едім.  
Мұқағали жоғалса кайтер дейсің,  
Артымда қалсын жерім, Қалсын елім.  
  
Мен де бір жүріп кеткен сағымдаймын,  
Қалдыр деп, Саған, сірә, жалынбаймын.  
Мәңгілік мекеніме жету үшін,  
Күніне қаншама рет адымдаймын.  
  
Кім білсін, Қаншама әлі шырқарымды,  
Кім білсін, Қай күні сен қырқарыңды.  
Мұқағали жоғалса қайтер дейсің,  
Жоғалтпасаң болғаны ұрпағымды.

**Михрат: Өмірімді несіне жек көремін**

**Өмірімді не**

**сіне жек көремін,  
Ауыр-жеңіл болса да өткеремін.  
Өмір қашып барады құсқа мініп,  
Мен артынан жетем бе деп келемін**

**Тағдырыма несіне өкпелейін,  
Мойын бұрмай келіп ем, көпке дейін,  
О, өмір, ұстатпаған уың бар ма?  
Әкел, әкел, оны да жеп көрейін!**

**Нұрасыл: Шыда,шыда**

Шыда, шыда  
Шыдай түс, шыда тағы  
Шыдамдыны мына өмір ұнатады  
Үміттің Кұлан иек қула таңы,  
Әйтеуір бір атады, бір атады...  
Өкінбе, өкпелеме, бүгініңе,  
Өмір, өмір!  
Болмайды түңілуге,  
Мәңгі сені жазбаған сүрінуге,  
Қайта тұрып, қақың бар жүгіруге  
Түсінемін жаныңның ауырғанын,  
Шыдадың ғой, шыдай түс, дамылдағын.  
Иогтардың тәсілін қабылдағын,  
Басқасына бас ұрып, табынбағын.  
Шыда, шыда!  
Шыдай түс, тағы шыда!  
Тау құлатқан тасқынның ағысына,  
Кір жуытпай, кіршіксіз намысыңа,  
Қарысуға болады, алысуға...

**Аяла: Таудай болғым келеді**

Өлмесін деп берген ғой тауды маған.  
Мен күрсінсем, күңіреніп тау жылаған.  
Көңілімде бір құйын көтерілсе,  
Тауларымда тұрады қарлы боран.  
Аласартып асуын, өткелдерін,  
Астыма әкеп төсейді көк белдерін.  
Алып тауды бесік қып өсіпсің ғой,  
Ғұмырым, керемет ең неткен менің!  
Тербетіліп тауымның аясында,  
Өсіппін ғой шыршаның саясында.  
Өмірсіз де көңілсіз өкінішті,  
Қоймайсың ба, тағдырым, қоясың ба?  
Әлде, тағы алдыма жаясың ба?  
Тау менің несібіме тиіпті сирек,  
Мендегі шаттық бөлек, күйік бөлек.  
Ақсақалдар: - Таудай бол! -дейтін  
Таудай болғым келеді, биік керек.

**Аяла: Арыз жазып кетейін**

Бүгін менің туған күнім.  
Ой, бәле-ай!  
Мына адамдар неге жатыр тойламай?!  
Банкет жасап берер едім өзім-ақ,  
Тәңірдің бір жарытпай-ақ қойғаны-ай.  
Мына дүние неге жатыр үндемей?!  
Алаулатып тойдың шоғын үрлемей.  
Құшақ-құшақ гүл шоқтарын лақтырып,  
«Мынау - шапан,  
Мынау - атың, мін»,- демей.  
Мына жұртқа жақпады ма әлденем?!  
Бекер өмір сүргенмін бе, әлде мен?  
Халқым,  
Сенің қасиетіңді білем деп,  
Босқа өмірім өтті ме екен әуремен?!  
Айтамын деп қуанышың, мұңынды,  
Басқа арнаға бұрдым ба әлде жырымды?!  
Мен, бәрібір, өзіңменен бір болам,  
Өзегіне тепсең-дағы ұлыңды.  
...Тойланбаса тойланбасын,  
He етейін.  
Той көрмей-ақ, сый көрмей-ақ өтейін.  
Қаламымды берші маған, бәйбіше,  
Болашаққа арыз жазып кетейін...

**Арнұр: Поэзия**

Поэзия! менімен егіз бе едің?  
Сен мені сезесің бе, неге іздедім?  
Алауыртқан таңдардан сені іздедім,  
Қарауытқан таулардан сені іздедім.  
Сені іздедім кездескен адамдардан,  
Бұлақтардан, бақтардан, алаңдардан.  
Шырақтардан, оттардан, жалаулардан,  
Сені іздедім жоғалған замандардан.  
Сені іздедім досымнан, қасымнан да,  
Ақша бұлттан іздедім, жасыннан да,  
Сен бе дедім ақ нөсер ашылғанда,  
Қызыл-жасыл шұғыла шашылғанда,  
Көкжиек пен көкжиек қосылғанда.  
Махаббаттан іздедім, сағыныштан,  
Арманымнан іздедім алып ұшқан!  
Сәттерімнен іздедім жаңылысқан,  
Сені іздедім жадырау, жабығыстан.  
Сені іздедім зеңбірек гүрсілінен,  
Күннен, түннен, гүлдердің бүршігінен.  
Қуаныштан, түршігу-күрсінуден,  
Жүректердің іздедім дүрсілінен.  
Сені іздедім сезімге у шараптан да,  
Минуттерден іздедім, сағаттан да,  
Сені іздедім.  
Іздеймін тағат бар ма?  
Сені маған егіз ғып жаратқан ба?!

**Рауан: Байқа, қалқам!**

Қалай?!!  
Қалай?!  
Қалқам, маған не дедің?!  
Meн өзімді зерттей алмай келемін.  
Өзім жайлы жалғыз ғана дерегім -  
Өзгелерге түсініксіз өлеңім.  
Өмірім бар, өкпем де бар, наз-мұң да.  
(Аңдап көргей, өзім жайлы жаздым ба?!  
Қаршадайдан өмір кешіп саз, құмда,  
Ақылымды ат тепті ме, аздым ба?!  
Түсінбеймін неге келдім?!  
Heгe өттім?  
Мына өмірде нені жойдым, нені ектім?!  
Байқа, қалқам!  
Мен де саған керекпін!  
(...Қазір қыс қой, жапырақсыз терекпін.)

**Мұкағали Мақатаев - Сәби болгым келеді**

Құс та болғым келмейді!

Қанатым бар.

Қанатым бар күмістен жаратылған.

Сәби болғым келеді, сәби болғым,

Мына өмірден хабарсыз, жаңа туған.

От та болғым келмейді!

Жылуым бар.

Жылуым бар, керекпе жылыныңдар.

Әлди болғым келеді, әлди болғым -

Күн сәулесі ойнақтап тұлымында,

Отыратын анасы құлынымдеп.

Қанаттанып өмірге ұшарымда,

Кесілмесін бәрібір тұсауым да.

Сәби болғым келеді, сәби болғым,

Сәбиі жоқ Ананың құшағында.

Tap бесігі - кең жаһан тарылмаған,

Біреуге бар, біреуге табылмаған.-

Сәби болғым келеді, сәби болғым,

Ана сүті аузынан арылмаған.

**Елім барда**

**He сыйлайды, не береді келер күн?!  
Неде болса тірі тұрсам көрермін.  
Желідегі құлынымын мен елдің,  
Көгендегі қозысымын мен елдің.**

**He сыйласын, несін берсін е**

**л маған?!  
Тұрсақ екен елім де аман, мен де аман.  
Таулар - менің таусылмайтын бақытым,  
Ал ырысым - ұланғайыр кең далам.**

**He істемекпін алтын, гауһар, жақұтты,  
Оларды іздеп өткізбеспін уақытты,  
Мен бақытсыз бола қойман сірә да,  
Туған елім болса екен бақытты.**

**Дәнеңе де сыйламасын келер күн.  
Сый көрмей-ақ суалармын, сөнермін.  
Туған елім түғырында тұрса екен,  
Әрі қарай...  
Әрі қарай көрермін...**

**Мен таулықпын**

**Tay дейтін алып жүрек Ана туған  
Мен таулықпын!  
Таудан мен жаратылғам.  
Киіктің сүтін емін ержеткенмін**

**Қуат алып қыранның қанатынан  
Мен таулықпын  
Таудан мен жаратылғам.  
Бұлт бүркеніп, жай отын ала туғам**

**Күн алғашқы сәулесін маған шашып  
Маған келіп түнейді қара тұман.  
Тау ұлымын  
Тау - менің дәу бесігім**

**Мен оның әуресімін, сәулесімін.  
Асқар шыңдар желпиді бесігімді  
Бір орамын ағытып сәлдесінің.  
Мен - таулықпын!**

**Таудан мен жаратылғам.  
Тау деген Ана туған дара тұлғам  
...Тауға барып  
Көкке ұшып кетсем бе екен  
Ұстап алып қыранның қанатынан**

**Тау бір аңыз**

**Тay бір аңыз,  
Тау - дастан.  
Таусылмаған әу бастан.  
Тоқтап қалған керуен,  
Бір-бірімен жалғасқан.  
Жетер жерге жеткенде,  
Керуенші кеткенде,  
Шығыс пен Батысты,  
Жалғастырып шөккен бе?  
Бұлттан бұйда тағынып,  
Көктен көрпе жамылып,  
Таулар жатыр аңырып,  
Сапарларын сағынып.  
Жетер жерге жеткесін,  
Мәңгілікке шөккесін!  
Оятпаңдар, байқаңдар!  
Таулар тұрып кетпесін,  
Тау бір аңыз,  
Тау - дастан.  
Таусылмаған әу бастан.  
Ана - Жердің төсіне,  
Алып сәби жармасқан.**

«№1 Облыстық арнайы мектеп интернаты» КММ

**Мұғалім:** Нұртазаева Мақпал Таңатқызы

**Санаты:** модератор

**Еңбек өтілі:**7 жыл

**Оқу орны**: Қазақ Ұлттық Қыздар Педагогикалық Университеті

**Сыныбы:** 4 «А»

**Пәні:** қазақ тілі, әдебиеттік оқу, математика

**Бөлім:**Табиғат құбылыстары

Қазақ тілінен  **«**Табыс септігі», әдебиеттік оқудан «Алуан түрлі табиғат», математика пәніне «Логикалық есептер» тақырыбында сабақтары зерделенді.

Ұйымдастыру кезеңінде педагог оқушыларды «Миға шабуыл» әдісі арқылы сабаққа назарын аударып,жақсы көңіл күймен ұйымдастырып алды.

**Өткен сабақты пысықтау**: «Сиқырлы қорап» әдісі арқылы. Оқушыларға

жаңа сабақтың мақсатын айтып таныстырып өтті.Жаңа сабақтың тақырыбын жұмбақтар жасырып, жұмбақтың жауабының алғашқы әріптерін есте сақтай отырып бүгінгі жаңа сабақтың тақырыбын тапты.

Мұғалім сабақтарында **«Интеллект карта», «РАФТ», «ассоциация», «сағат дос», «барабан»,** әдістерін сабақтарында қолданды.

«Интеллект карта» әдісі арқылы Аяла , Нұржол, Самғат, Әлихан 7 сектіктің атауын, сұрағын, жалғауларын, әрқайсысына мысалдар келтіре орындады.

Абзал мен Марғұланға атау, ілік, барыс сектіктерінің сұрағы мен жалғаулары алдыларына қағазға шығарылып берілді олар өздерінің интеллект картасын құрастырып шығарды.

Оқушылар өте белсенді, ойын ашық айта алады, бір -бірімен қарым – қатынасы, сыйластығы өте жоғары.

Оқушылар жұп болып, топ болып белсенді жұмыс жасайды.

**Жеке тапсырма**: Нұржолға, Абзалға, Марғұланға берілді.

Дәптермен жұмыс жасалған соң әр оқушы апта күндері бойынша көз жаттығуын оқушыларға жасатып отырды.

Сергіту сәті: «Ритмді жаттығу» Шәй суыту, «Кім жылдам»

Сабақты бекіту: «Күн мен түн» әдісі арқылы.

Әр тапсырманың дескрипторлары тақтада ілініп тұрды.

Дәптерлері таза, талапқа сай жазылған.

Бағалау «Инстаграм» әдісі арқылы бағаланып, кері байланыс жасады.Мұғалім көбіне нұстау беріп отырды, оқушылар өз бетінше жұмыс жасады.Күнделікті өмірмен байланыс орнатты. Үйге тапсырма берілді.

Педагог сабақты жоспарға сай өткізеді. Оқушылармен қарым –қатынасы өте жақсы, жаңа әдіс – тәсілдерді көп қолданады.

**Ұсыныс:**

1. Уақытты тиімді пайдалану
2. Кері байланысты ауызша 2-3 оқушыдан сұрап отыру

Таныстым: Нұртазаева М.Т

ДОІЖО Мамырова А.М

«№1 Облыстық арнайы мектеп интернаты» КММ

4 «А» сынып оқушыларының ата –аналары арасында **«Менің айналамдағы әлем»**тақырыбында өткізілген ата –аналар жиналысының шешімінің орындалуы бойынша

**Анықтама**

**Мақсаты:** Қоршаған ортамен айналадағы әлем туралы түсінігін кеңейту.

4 «А» сынып оқушыларының ата –аналарының арасында өткізілген жиналысының шешіміне сәйкес

1. Оқушылардың оқу үлгерімін көтеру. Мұғалім мен ата –ана арасында үнемі байланыс орната отырып. Баланың бос уақытын үнемді пайдалану керек. Сенбі жексенбі күндері «Оқуға құштар мектеп аясында» кітапханадан алған кітаптарын оқып, достары мен бөлісіп отыру.
2. Оқушылардың тәртібінде 3 жақты үнемі байланыс орната отырып тәртібі мен оқу үлгерімін жақсарту отыру үшін әр –түрлі әдіс – тәсілдерді қолдану.

**Бастауышпен қоштасу!!!(Хор)**  
**1.**Төрт жыл бұрын [аштым мектеп есігін](https://melimde.com/bodanditan-bostandia-aya-basan-shata-omir-esigin-ashtim.html),

Ұстаздардан тәлім алып жетілдім.

Төрт [жыл бойы сусындаған білімім](https://melimde.com/klinikali-esepter-tinis-afzani-tekseru-edisteri.html),

Ақ [пен қара](https://melimde.com/abajdi-ara-sozderi-dajindafan-kazihanova-a-polatova-a-temirtaj.html), оң мен солды кеп білдім.

**Қайырмасы: 2рет.**  
  
**Бастауышпен**[**қоштасатын кез келді**](https://melimde.com/filimi-joba-tairibi-imiz--denimizdi-saulifi-elimizdi-bajlifi-f.html)**,**  
  
**Қимай тұрған ұстаздарда біздерді.**  
  
**Алдымызда жарқыраған жарық күн,**  
  
**Ұмытпаймыз ешқашан да сіздерді.**  
  
**2.**Кеше [ғана кіп-кішкентай бал едік](https://melimde.com/jrgizushi-armisidar-rmetti-ata-analar-stazdar-oushilar-sizder.html),

Ұяла басып мектепкеде келгенбіз.

Білім [дейтін бұлағынан сусындап](https://melimde.com/tairibi-bilimdi-rpa-el-bolashafi.html),

Ұстаздардан тәлім – тәрбие көргенбіз.

**Қайырмасы: 2рет.**  
  
**3.**Бүгін [міне сатыға біз өрледік](https://melimde.com/3-sinip-baspalda-edistemesi-masati.html),

Сыныбына жоғарыға теңеліп.

Бастауышты артқа тастап сол күнді,

Сыныптастар биік шыңды көреміз.

**Қайырмасы: 2рет.**

Бастауышты қимай тұрмын ( Абзал)

**І -жолы**

Қоштасар уақыттың жеткені ме?

Бастауыш сыныптың өткені ме?

Үйрендік жазу мен әріптерді

Білімді бойыма құйып берді

Біз әлі жетеміз белестерге

Ілімге,ғылымға, жақсы істерге.

Үйреткен ұстазға көп рахмет

Ән – күйіне

**Қайырмасы:1 рет**

**Қимай тұрмын, қимай тұрмын**

**Өз – өзіме симай тұрмын**

**Ұстазым – ай, ұстазым –ай**

**Сізбен өткен қыс жазым-ай**

**І І- жолы**

Ризамын мектебім, алтын ұям

Сыныпты сенде өскен қалай қиям

Тарыдай боп кіріп ұямызға

Таудай болып шықтық қас –қағымда.

Қоштасқым келмейді ,әттең-әттең

Уақыттың талабы қатал неткен

Шығарып салып тұр ұстазымыз

Қимастықпен

**Қайырмасы:2 рет**

Кездескенше қайта айналып, жүздескенше

Бастауышты қимай тұрмын ( Абзал)

**І -жолы**

Қоштасу уақыттың жеткені ме?

Сынаптай сағаттың өткені ме?

Осылай жеткізген осы күнге

Рахымет бастауыш мектебіме

Есейіп ұлдарың ән шертуде

Ата-ана ұстаздар қош келдіңдер.

Бастауыш сыныптың

Концертіне

**Қайырмасы:1 рет**

**Бастауышты, қимай тұрмын**

**Өз – өзіме симай тұрмын**

**Тағы келем,тағы келем**

**Қазағымның әніменен**

**І І- жолы**

Тәрбиелеп ұл қызды жастайынан

Сағынам ендігі айқайында

Болашақ біздерге жол көрсеткен

Ризамын Мақпал апайыма.

Қоштасқым келмейді ,бастауышпен

Уақыттың талабы қатал әттең

Шығарып салыңдар сахынадан

Шапалақпен

**Қайырмасы:2 рет**

Кездескенше қайта айналып, жүздескенше

Тәрбиелеп ұл қызды жастайынан

Сағынам ендігі айқайында

Болашақ біздерге жол көрсеткен



Ризамын Мақпал апайыма.



Қоштасқым келмейді ,бастауышпен



Уақыттың талабы қатал әттең



Шығарып салыңдар сахынадан


Шапалақпен


****


****

** **

****

****

****

